recursal/SuperWikiNEXT-32B huggingface dataset:
Vikipediyada bu adlı digər şəxslər haqqında da məqalələr var; bax: Əvəz.

**Əvəz Kərəm oğlu Şükürov** (1926, Zülfüqarlı – 20 yanvar 2006, Bakı) — Kəlbəcər rayonu İcra hakimiyyətinin başçısı (1994–1995).

Həyatı
------

1926-cı ildə Kəlbəcər rayonu Zülfüqarlı kəndində anadan olmuşdur. Elə həmin kənd məktəbini bitirdikdən sonra Azərbaycan Kənd Təsərrüfatı Akademiyasına daxil olmuş və oranı müvəffəqiyyətlə bitirmisdir.

1944-cü ildən Kəlbəcər rayon icra komitəsi kənd təsərrüfatı şöbəsinin aqranomu, "Pravda" kolxozunun sədri olmuşdur.

1950–1953-cü illərdə Zülfüqarlı və Abdullauşağı kənd sovetinin sədri, rayon kənd təsərrüfatı şöbəsinin aqranomu, 1954–1964-cu illərdə isə yenə də "Pravda" kolxozunun sədri vəzifəsində işləmişdir. Eyni zamanda 1958–1968 illərdə V–VI çağırış Azərbaycan SSR Ali sovetinin deputatı olmuşdur. Uzun illər Kəlbəcər və Zərdab rayonlarında muxtəlif rəhbər vəzifələrdə çalışmişdir.

1993–1995-ci illərdə Kəlbəcər rayon icra hakimiyyətinin sədr müavini, sonra isə Kəlbəcər rayon İcra hakimiyyətinin başçısı vəzifəsində fəaliyyət göstərmişdir.

1995-ci ildən Kənd Təsərrüfatı Nazirliyində baş mutəxəssis işləmişdir. 2006-cı il yanvarın 20-də Bakı şəhərində vəfat etmişdir.

Azərbaycanın Milli Qəhrəmanı Şahlar Şükürovun atasıdır.

İstinadlar
----------

1. ↑  Ə. K. Şükürovun Kəlbəcər rayonu İcra hakimiyyətinin başçısı təyin edilməsi[*ölü keçid*]

Mənbə
-----

* **Hidayət Elvüsal**, *"Sanki dağ uçdu"*, "Ədalət" qəzeti 24 yanvar 2006-cı il
**Mazaçço** (*it.* Masaccio; 21 dekabr 1401[…], San-Covanni-Valdarno[d], Toskana – 1428[…], Roma) — görkəmli italyan rəssamı, Florensiya rəssamlıq məktəbinin ən böyük nümayəndəsi.

Florensiyalı boyakar Mazaçço Erkən İntibahın ilk nümayəndəsi, Cotto ənənələrini qəbul etmiş, xətti perspektiv prinsiplərindən istifadə etmişdir.

Həyatı
------

Mazaçço adlanan Tomazo di Covanni di Simone Kassai (1401–1428), İntibah dövrü dahi İtaliya rəssamlarından biri olub, renessans ənənələrinin əsasını qoyan, kvatroçento dövrünün boyakarlığının islahatçısı idi. O, 21 dekabr 1401–ci ildə Valdarno San Covannidə anadan olub. Mazaççonun bioqrafi (katibi), renessans dövrünün rəssamı Corco Vazari (1511–1574) yazırdı ki, Mazaçço ("Yöndəmsiz") ləqəbi ona ətraf həyata diqqətsiz olduğu üçün verilmişdi. Müəllimləri olmasalar da, Brunelleski və Donatello ilə təmasda olması Mazaçço üçün əsl məktəb olub.

Avropa incəsənətində ilk çılpaq insan bədəninin realist təsvirini vermiş Mazaçço "Adəm və Həvvanın cənnətdən qovulması", "Vergi" və başqa əsərlərində bir sıra mühüm sənətkarliq problemlərini həll etmişdir. Qərbi Avropa rəssamlığında ilk dəfə o, fiqurlarla mənzərə fiqurlarla memarlıq arasında vəhdət yaratmış, onları sərbəst və təbii halında göstərmişdir.

İstinadlar
----------

1. 1 2  RKDartists (nid.).
2. 1 2 3 4  Masaccio // OPAC SBN (it.).
3. 1 2  Masaccio (ing.).
4. 1 2  Masaccio.
5. 1 2  *Bibliothèque nationale de France* BnF identifikatoru (fr.): açıq məlumat platforması. 2011.

|  |  |
| --- | --- |
|  | ***Rəssam** ilə əlaqədar bu məqalə qaralama halındadır. Məqaləni redaktə edərək Vikipediyanı zənginləşdirin*. |
**Məhəmmədsalam Hacıyev** (8 iyul 1972, Mahaçqala) — 1992–1993-cü illərdə Rusiyanı, 1995–1996-cı illərdə isə Azərbaycanı təmsil edən sərbəst güləşçi, 1992-ci il Avropa Çempionatının qalibi.

Karyerası
---------

Məhəmmədsalam Hacıyev 1992-ci ilin mayında Kaposvar şəhərində (Macarıstan) baş tutan Avropa Çempionatının qalibi oldu. Daha sonra Məhəmmədsalam Hacıyev həmin ilin avqustunda İspaniyanın Barselona şəhərində baş tutan XXV Yay Olimpiya Oyunlarında çıxış elədi və turniri dördüncü pillədə başa vurdu. 1993-cü ilin iyulunda Rusiya Çempionatının gümüş medalına sahib olan Məhəmmədsalam Hacıyev 1995-ci ildən Azərbaycan yığmasının heyətində çıxış elədi.

1995-ci ilin avqustunda Dünya Çempionatını 8-ci pillədə başa vuran Məhəmmədsalam Hacıyev 1996-cı ilin avqustunda Azərbaycanı XXVI Yay Olimpiya Oyunlarında təmsil elədi. Məhəmmədsalam Hacıyev olimpiadanın birinci görüşündə 1992-ci il Barselona Olimpiadasının qalibi Cənubi Koreya nümayəndəsi Par Yan-Son ilə üz-üzə gəldi. Nəticədə Məhəmmədsalam Hacıyev təcrübəli rəqibinə 1:4 hesabı ilə məğlub oldu və mübarizəsini təsəlliverici qrupda davam elədi. Qrupda Məhəmmədsalam Hacıyev əvvəl Qazaxıstan nümayəndəsi Məhəmməd Kuruqliyevi 4:0, sonra isə Macarıstan nümayəndəsi Arpad Ritteri 4:2 hesabları ilə məğlub elədi və qrupun üçüncü mərhələsinə adladı. Bu mərhələdə onun rəqibi Kuba nümayəndəsi Alberto Rodrigez oldu. Gərgin idman mübarizəsi şəraitində baş tutan görüşdə Məhəmmədsalam Hacıyev rəqibinə 6:2 hesabı ilə qalib gəldi növbəti mərhələyə adladı. Bu mərhələdə isə onun rəqibi Dünya və Avropa Çempionatlarının qalibi Almaniya nümayəndəsi Alexander Leipold oldu. Bu görüş də gərgin idman mübarizəsi şəraitində baş tutdu və nəticədə Məhəmmədsalam Hacıyev rəqibi üzərində 0:2 hesabı ilə məğlub olaraq medal uğrunda mübarizəsini başa vurdu. Ümumi nəticədə Məhəmmədsalam Hacıyev olimpiadanı 8-ci pillədə başa vurdu.

Nəticələri
----------

|  |  |  |  |  |
| --- | --- | --- | --- | --- |
| **Sıra** | **İl** | **Yarış** | **Ev sahibi** | **Nəticə** |
| Rusiya **Rusiya** |
| 1 | 1992 | Avropa Çempionatı | Macarıstan Macarıstan | **1.** |
| 2 | Olimpiya Oyunları | İspaniya İspaniya | 4. |
| Azərbaycan **Azərbaycan** |
| 3 | 1995 | Dünya Çempionatı | ABŞ ABŞ | 8. |
| 4 | 1996 | Dünya Çempionatı | ABŞ ABŞ | 8. |

İstinadlar
----------

1. ↑  *Olympedia.org.* "Məhəmmədsalam HACIYEV". www.olympedia.org (ingilis). 2022-08-30. 2022-08-22 tarixində arxivləşdirilib. İstifadə tarixi: 30.08.2022.
2. 1 2 3 4  *International Wrestling Database.* "**MAGOMEDSALAM HAJIYEV**". www.iat.uni-leipzig.de (ingilis). 2022-08-04. 2022-05-15 tarixində arxivləşdirilib. İstifadə tarixi: 02.08.2022.
3. 1 2 3 4 5 6 7 8  *Olympedia.org.* "1996 Summer Olympics / Wrestling / Welterweight (74 Kilograms) / Freestyle / Men". www.olympedia.org (ingilis). 2022-08-30. 2022-08-22 tarixində arxivləşdirilib. İstifadə tarixi: 30.08.2022.

|  |  |
| --- | --- |
|  Bu şablona bax   Tematik saytlar | Olympedia · Объединённый мир борьбы · Спортивная Rusiya |
**Ətraf mühitin gigiyenası** — gigiyenanın ətraf mühit şəraitinin əhalinin sağlamlığına təsirini və insanın sağlamlığın; saxlamaq nöqteyi-nəzərincə ətraf mühitin optımallaşdınlması kriteriyasmı (ölçüsünü) öyrənən sahəsi. Bəzən düzgün olmayaraq təbiətin (ətraf mühitin) mühafizəsi kimi də işlədilir.

Ətraf mühitdə zərərli maddələrin miqdarinin gigiyenik normalaşdırılması
-----------------------------------------------------------------------

Ətraf mühitdə zərərli maddələrin miqdarinin gigiyenik normalaşdırılması — ətraf mühitin müxtəlif obyektlərində zərərli maddələrin insan üçün zərərsizlik dərəcəsinin əsaslandırılması. Ətraf mühitdə zərərli maddələrin gigiyenik mümkün konsentrasiya həddi kriteriya kimi istifadə olunur.

Xarici keçid
------------

* Ətraf mühitin mühafizəsi haqqında Azərbaycan Respublikasının Qanunu

Həmçinin bax
------------

* Ətraf mühit

İstinad
-------

1. ↑  Məmmədov Q. Ş. Xəlilov M. Y. Ensiklopedik ekoloji lüğət Bakı 2008
**Aydınbulaq qülləsi**; **Ağcaqala**; **Meydanqala**; **Qız qalası** — Şəki rayonunun Aydınbulaq kəndinin şimalında qüllə.

Qüllə IX – XIII əsrlərə aiddir. Çay daşından dördkünc formada tikilib. və üç mərtəbəlidir. Hündürlüyü 10.5 metrdir.

Memarlıq xüsusiyyətləri
-----------------------

Quruluşca Abşeron qəsrlərinin düzbucaq planlı qüllə tipinə – Dördkünc Mərdəkan və Ramana qəsrlərinin qüllələrinə bənzəyən tək bir abidə Şəkinin Aydınbulaq kəndi yaxınlığındadır. Küncləri dairəvi bürclərlə qapanan bu qüllənin içəridə (iç ölçüləri 4,50 x 4,50 m) taxta döşəmələrlə üç qata bölünməsinin izləri aşkarlanmışdır. Qüllənin həm divarları, həm də bürcləri yuxarıya doğru daralıb ensizləşir. El arasında bir neçə adı olan Aydınbulaq qülləsi ətrafında əvvəllər qapalı quruluşlu qala divarlarının olması ehtimalı var.

Geniş düzənliyin ortasında yarıuçuq vəziyyətdə yüksələn qüllə bu yerlərdən keçən karvan yolu üstündəki keşikçi qalasının son nişanəsidir. Çay daşından Şəkinin tikinti üslubunda ucaldılan Aydınbulaq qülləsinin Abşeron qüllələrindən seçilən özümlü və daha saya görünüşü var.

İstinadlar
----------

1. ↑  Азәрбајҹан Совет Енсиклопедијасы: [10 ҹилддә]. I ҹилд: А—Балзак. Бакы: Азәрбајҹан Совет Енсиклопедијасынын Баш Редаксијасы. Баш редактор: Ҹ. Б. Гулијев. 1976. С. 193–194.
2. ↑  C. Qiyasi – Nizami dövrünün memarlıq abidələri, Bakı, 1991, səh 164

Həmçinin bax
------------

* Azərbaycan memarlığı
**Nəzərov Eldəniz Dəmir oğlu** (6 yanvar 1970, Yeni Daşkənd, Bərdə rayonu – 25 avqust 1993, Bərdə) — Qarabağ müharibəsi şəhidi.

Həyatı
------

Nəzərov Eldəniz Dəmir oğlu 6 yanvar 1970-ci ildə Bərdə rayonunun Yeni Daşkənd kəndində anadan olmuşdur. 1977–1987-ci illərdə Yeni Daşkənd kənd orta məktəbində oxumuşdur.

Sovet Ordusu sıralarında həqiqi hərbi xidmət keçmişdir.

10 noyabr 1992-ci ildə Bərdə RHK tərəfindən Milli Orduya çağırılmışdır. N saylı hərbi hissənin atıcısı olmuşdur. Müxtəlif silahlardan istifadə etməyi məharətlə bacarmış, Marağa, Marquşavan döyüşlərində 9 erməni silahlısını əsir götürərək hərbi hissəyə təhvil vermişdir. Ayrı-ayrı vaxtlarda xeyli sayda düşmənin canlı qüvvəsini də məhv etmişdir.

Sıravi əsgər Eldəniz Nəzərov 25 avqust 1993-cü ildə Ağdam rayonundakı döyüşlərdə ağır yaralanmış, Bərdə rayon xəstəxanasına çatdırılsa da, şəhid olmuşdur.

Bərdə rayonunun Yeni Daşkənd kəndində dəfn olunmuşdur.

Subay idi.

Xatirəsi
--------

EL TV "Əsgər" verilişinin 2015-ci il tarixli "Qarabağ şəhidləri" rubrikasında Eldəniz Nəzərovun həyatı və döyüş yolu haqqında sənədli film yayımlamışdır.

İstinadlar
----------

1. ↑  *Yaquboğlu, Araz.* Daşkənddən Yeni Daşkəndə (PDF) (az.). Bakı: Elm və təhsil. 2023. səh. 262-263. ISBN 978-9952-568-22-6.
2. ↑  Mir Cəfər. Bərdə şəhidləri Arxivləşdirilib 2023-06-28 at the Wayback Machine. Bakı, Sabah, 2005. səh. 164–165
3. ↑  Səyyad Şairov. "Yaralı Göyçə" Bakı. Nurlan-2006. səh.34–36
**"Heydər Əliyev İrsi" Beynəlxalq Elektron Kitabxana** — Heydər Əliyevin irsinə həsr edilmiş kitabxana. 2004-cü il 10 may tarixində Heydər Əliyev Fondunun təşəbbüsü ilə yaradılmışdır. Layihənin müəllifi "Azərbaycan Nyumedia" şirkətidir.

Saytın fotoqalereyasında ulu öndərə aid nadir fotolar vardır.

Kitabxana nəşriyyat fəaliyyəti ilə də məşğuldur.
"Heydər Əliyev İrsi" Beynəlxalq Elektron Kitabxanasının əsasında Heydər Əliyev İrsini Araşdırma Mərkəzi yaradılmışdır

Yaradılması
-----------

Azerbaijan Ne Media Azərbaycan Bolqarıstan müştərək müəssisəsinin ən böyük layihəsi olan "Heydər Əliyev irsi" Beynəlxalq Elektron Kitabxana 2004-cü il may ayının 10-da ümummilli lider Heydər Əliyevin ad günündə internet sisteminə çıxmışdır. Kitabxananın yaradılmasının əsas məqsədi Heydər Əliyevin zəngin irsini beynəlxalq aləmdə geniş oxucu kütləsinə çatdırmaqdan ibarətdir. Dünyada 14 oxşar layihə mövcuddur. 50 dildə fəaliyyət göstərən kitabxanada Heydər Əliyevin — çıxışları, müsahibələri, görüşləri, bəyanatları və məktublarının mətnləri ilə tanış olmaq mümkündür.

Hər ay 100-dən çox ölkədən 10 min oxucu sayta daxil olur. Amerika, Fransa, İngiltərə, Almaniya və digər ölkələrin vətəndaşları bu sayta mütəmadi müraciət edir və sənədlərlə tanış olurlar.

Heydər Əliyev İrsini Araşdırma Mərkəzinin nəzdində Tərcümə Laboratoriyası da fəaliyyət göstərir. Laboratoriyada onlarla kitab və məcmuə xarici dillərə tərcümə edilib. Xüsusi uğur qazanmış kitablar sırasında "Böyük Liderin 90 anı", "Heydər Əliyev: Biz Azərbaycan ərazisində ikinci bir erməni dövlətinin yaranmasına yol verə bilmərik", "İlham Əliyev: Mən jurnalistləri vətənpərvərliyə çağırıram", "Azərbaycan İslam Konfransı Təşkilatı sıralarında", "Azərbaycan-NATO: tərəfdaşlıqdan başlanan yol", "Sabaha doğru", "Azərbaycan bayrağı İst-River sahilində", "Azərbaycan vahid və bölünməz Avropada", "Tarixi Azərbaycan dövlətləri", "Xocalı-1992" və digər nəşrlərin adını çəkmək olar

İstinadlar
----------

1. ↑   (az.). Heydər Əliyev İrsini Araşdırma Mərkəzi  (#bare\_url\_missing\_title). 24.01.2023 tarixində arxivləşdirilib.
2. ↑  ""Heydər Əliyev irsi" Beynəlxalq Elektron Kitabxananın yeni nəsri təqdim olunmuşdur" (az.). Respublika. 13 oktyabr 2006. 26.01.2023 tarixində arxivləşdirilib.
3. ↑  "Qəbələdə Heydər Əliyev muzeyinin açılış mərasimi olub" (az.). Heydər Əliyev Fondu. ﻿2 mart 2007. 20.02.2023 tarixində arxivləşdirilib.

Xarici keçidlər
---------------

* "HEYDƏR ƏLİYEV İRSİ" BEYNƏLXALQ ELEKTRON KİTABXANA

Həmçinin bax
------------

Heydər Əliyev İrsini Araşdırma Mərkəzi
***Adın sirri və tale. Qurban Səid*** qısametrajlı sənədli filmi rejissor Murad Muradov tərəfindən 2010-cu ildə çəkilmişdir. Film "Ritm Prodakşn"da istehsal edilmişdir. Film Azərbaycanlı mühacir jurnalist və yazıçısı Məhəmməd Əsəd bəyin 105 illik yubileyinə həsr edilib.

Məzmun
------

Film Azərbaycanlı mühacir jurnalist və yazıçısı Məhəmməd Əsəd bəyin həyat və yaradıcılığından bəhs edir. Məhəmməd Əsəd bəy Azərbaycan Demokratik Respublikasının süqutundan sonra Almaniyaya mühacirət edib. O, Avstriya və İtaliyada da məskunlaşıb. Ağır xəstəlikdən vəfat etmiş nasir İtaliyada Neapol yaxınlığında, Pozitano adlı yerdə dəfn olunub.

Film Məhəmməd Əsəd bəyin 105 illik yubileyinə həsr edilib.

Filmin üzərində işləyənlər
--------------------------

Ssenarist: Həsən Quliyev  

Rejissor: Murad Muradov  

Operator: Mətləb Yaquboğlu  

Prodüser: Həsən Quliyev, Çingiz Abdullayev  

Rəssam: Olqa Şabanova

Rollarda
--------

Elvin Mirzəyev  

Nigar Həsənzadə

İstinadlar
----------

1. ↑  "Adın sirri və tale"[*ölü keçid*]
2. ↑  ""Adın sirri və tale"". 2019-09-12 tarixində arxivləşdirilib. İstifadə tarixi: 2017-08-14.

Həmçinin bax
------------

Azərbaycan filmlərinin siyahısı  

2010-cu ilin Azərbaycan filmləri  

2010-cu illər Azərbaycan filmlərinin siyahısı
**Ketrin Mişel** (*isp.* Catalina Micaela de Austria, 10 oktyabr 1567, Madrid – 6 noyabr 1597, Turin) — İspaniya kralı II Filipp və xanımı Valualı Elizabetin qızı, Savoyya hersoqinası.

Həyatı
------

Ketrin Mişel 10 oktyabr 1567-ci ildə Madriddə dünyaya gəldi. Atası İspaniya kralı II Filipp, anası isə onun üçüncü xanımı olan Valualı Elizabet idi. Nənəsi Fransa kraliçası Ketrin Medicinin adını aldı. Atası onun vəftiz mərasiminə qatılmamış, böyük bacısı İzabellanın doğumu qədər sevinməmişdi. Buna baxmayaraq ata ilə qızı arasında münasibətlər həmişə yaxşı idi və ömrünün sonuna qədər məktublaşmışdılar. Uşaqlıq illəri bacısı İzabella ilə birlikdə ögey anası Avstriyalı Annanın və onun alman xidmətçilərinin himayəsi altında keçmişdi.

### Evliliyi

Savoy hersoqu I Çarlz Emanuel Fransaya qarşı ispan dəstəyini qazanmaq məqsədilə II Filippə qızıyla evlənməyi təklif etdi. Cütlüyün toy mərasimi 11 mart 1585-ci ildə Saraqosada baş tutdu və 10 avqustda yaşayacaqları Turin şəhərinə gəldilər. Gətirdiyi ispan dəbdəbəsi və dikbaş xasiyyəti ilə ilk başlar burada çox sevilmədi. Ancaq onun apardığı siyasətlə və əri üzərindəki güclü təsiriylə Savoy bölgəsi muxtariyyət qazandı.

Məhz onun təsiriylə övladları İspaniyada təhsil aldı. Ancaq 1597-ci ilin əvvəlində bətnindəki övladını itirən Ketrinin səhhəti pisləşdi və həmin ilin sonunda vəfat etdi.

Övladları
---------

1584-cü ildə Savoyya hersoqu I Çarlz Emanuellə evləndi.

* I Viktor Amadeus
* Savoyyalı Marqarita
* Savoyyalı Mauris

İstinadlar
----------

1. 1 2  *Lundy D. R.* Catalina Micaela von Habsburg // The Peerage (ing.).
2. 1 2  *Deutsche Nationalbibliothek* Record #119189690 // Ümumi tənzimləmə nəzarəti (GND) (alm.). 2012—2016.

|  |  |
| --- | --- |
|  Bu şablona bax   Tematik saytlar | The Peerage |
| Lüğətlər və ensiklopediyalar | Avstriya İmperiyası bioqrafik · İtalyanların bioqrafiyası · İspan bioqrafik |
| Şəcərə və nekropolistika | WikiTree · WeRelate |
| 

| Normativ yoxlama |
| --- |
| BNE: XX855275, XX4877285 · GND: 119189690 · ICCU: TO0V168808 · ISNI: 0000000063181276 · LCCN: n90671491 · NTA: 190904321 · SUDOC: 070459266 · VIAF: 32801096 · WorldCat VIAF: 32801096 |

 |
***Ailə idman məktəbi*** qısametrajlı sənədli televiziya filmi rejissor Əhməd Abdullayev tərəfindən çəkilmişdir. Film Azərbaycan televiziyasında istehsal edilmişdir. Film Azərbaycanda yeganə ailə idman məktəbi olan Qazıyevlər ailəsindən bəhs edir.

Məzmun
------

Film Azərbaycanda yeganə ailə idman məktəbi olan Qazıyevlər ailəsindən bəhs edir. Qubadlı rayonunun Qəzyan kəndində yaşayan bu ailə hər gün səhər idmanı edir, çay kənarında yuyunur, sonra oraqlarını götürüb taxıl biçirlər. Ailə başçısı bu çoxuşaqlı ailə üzvlərinin hər birinə idmana sevgini aşılaya bilib. Ailə üzvlərindən artıq yarışlarda nəticələr göstərənlər də var.

Həmçinin, filmdə kənd toyu göstərilir. Bu toy münasibətilə kənddə at yarışları keçirilir, kəndirbaz gənclər öz məharətlərini göstərir, milli və klassik güləş üzrə yarışlar keçirilir. Bu yarışlarda Qazıyevlər ailəsi də iştirak edir. Hətta ailənin ən kiçik üzvləri azyaşlı əkiz qardaşlar da artıq güləşin əlifbasını öyrənməyə başlayıblar...

Filmin üzərində işləyənlər
--------------------------

Ssenarist: Hikmət Seyidov  

Rejissor: Əhməd Abdullayev  

Operator: Ömər Qazıyev

Həmçinin bax
------------

Azərbaycan filmlərinin siyahısı
**Rəşid Hüseyn oğlu Hüseynov** (1962, Mollabayramlı, Kəlbəcər rayonu – 26 fevral 1992, Naxçıvanik, Xocalı rayonu) — Xocalı soyqırımı şəhidi, döyüşçü.

Həyatı
------

Hüseynov Rəşid Hüseyn oğlu 1962-ci ildə Kəlbəcər rayonunun Əli Bayramlı (indiki Mollabayramlı) kəndində anadan olmuşdur. 1978-ci ildə Zar kənd orta məktəbini bitirmişdir. 1978-ci ildə ailəsi ilə birlikdə Xocalıya köçmüşdür. Orta məktəbi Xocalıda bitirmişdir.

1980–1982-ci illərdə sovet ordusu sıralarında xidmət etmişdir. Hərbi xidmətdən qayıtdıqdan sonra Şuşa texniki peşə məktəbində oxumuşdur.

1989-cu ildən Xocalı milis bölməsində ictimai asayişin keşikçisi olaraq işləməyə başlamış, şəhid olana qədər DİN-nin polis sıravisi olmuşdur. Gecə-gündüz Xocalı, Xankəndi dəmiryolu vağzalında növbədə durmuş, erməni təxribatlarının qarşısını almağa səy göstərmişdir.

Xocalı mühasirədə olduğundan həyat yoldaşını və uşaqlarını 19 noyabr 1991-ci ildə Xocalıdan köçürmüş, ata-anası Xocalıda qalmış, özü isə Xocalıda xidmətinə davam etmişdir.

Rəşid Hüseynov 26 fevral 1992-ci ildə baş verən Xocalı soyqırımı zamanı xocalıları müdafiə edə-edə Naxçıvanikə (Naxçıvanlı) qədər gəlmiş, orada şəhid olmuşdur. Rəşidin atası Hüseynov Hüseyn Fərəc oğlu və anası Hüseynova Zinyət Yunis qızı da həmin soyqırımı zamanı şəhid olmuşdur. Hər üçünün (ata, ana və oğul) meyitləri 2 mart 1992-ci ildə Ağdamdan gətirilərək Bərdə rayonunun Yeni Daşkənd kəndində dəfn olunmuşdur.

Rəşid Hüseynov 1988-ci ildə Tacirə Qaçay qızı ilə ailə həyatı qurmuşdu. Samir və Azadə adlı iki övladı var.

Xatirəsi
--------

3 oktyabr 2023-cü ildə dəfn olunduğu Yeni Daşkənd kəndində 60 illik yubileyi keçirilmişdir.

İstinadlar
----------

1. ↑  Qənirə Paşayeva. "Xocalı", 2011. səh.85.
2. ↑  *Yaquboğlu, Araz.* Daşkənddən Yeni Daşkəndə (PDF) (az.). Bakı: Elm və təhsil. 2023. səh. 267-268. ISBN 978-9952-568-22-6.
3. ↑  Rəşid Hüseynov // Azərbaycan Respublikası Xatirə Kitabı (20 cilddə).
4. ↑  Səyyad Şairov. "Yaralı Göyçə" Bakı. Nurlan-2006.
**Alı Alıyev** — Füzuli rayonu İcra hakimiyyətinin başçısı, "Şöhrət" ordeni (2014) və "Tərəqqi" medalı laureatı (2009).

Həyatı
------

Ali məktəbi bitirdikdən sonra 1977–1978-ci illərdə C. Cabbarlı sovxozunda iqtisadçı-aqronom, 1978–1981-ci illərdə Füzuli rayon Komsomol komitəsində təşkilat şöbəsinin müdiri vəzifəsində çalışmışdır. 1981–1983-cü illərdə hərbi xidmətdə olmuş siyasi işlər üzrə komandir müavini kimi çalışmış, hərbi rütbəsi mayordur. 1983-cü ildə Füzuli rayon Komsomol komitəsində təşkilat şöbəsinin müdiri, 1984–1985-ci illərdə Füzuli rayon Partiya komitəsində təlimatçı,1985–1987-ci illərdə Bakı Alı Partiya məktəbinin dinləyicisi olmuşdur, 1987–1988-ci illərdə Füzuli rayon Partiya komitəsində təlimatçı, 1988–1989-cu illərdə Füzuli rayon Partiya komitəsində kənd təsərrüfatı şöbəsinin müdiri vəzifəsində çalışmışdır.

1989–1999-cu illərdə Füzuli rayon Aqrar Sənaye Kombinatının direktoru vəzifələrində çalışmışdır.

1999-cu ildən son təyinatınadək Füzuli rayon Suvarma Sistemləri idarəsinin rəisi vəzifəsində çalışmışdır.

25 fevral 2011-ci il tarixində Azərbaycan Respublikası Prezidentinin sərəncamı ilə Alı Nuşrəvan oğlu Alıyev Füzuli rayonu İcra Hakimiyyətinin başçısı təyin edilib.

Təltif və mükafatları
---------------------

Azərbaycan Respublikası Prezidenti İlham Əliyevin 4 iyun 2009-cu il tarixli 311 saylı sərəncamı ilə Alıyev Alı Nüşrəvan oğlu Azərbaycanda meliorasiya və su təsərrüfatının inkişafındakı xidmətlərinə görə "Tərəqqi" medalı ilə təltif edilmişdir.

Azərbaycan respublikası Prezidenti İlham Əliyevin 29 dekabr 2014-cü il tarixli Sərəncamı ilə Alıyev Alı Nüşrəvan oğlu Azərbaycan Respublikasının ictimai-siyasi həyatında xidmətlərinə görə "Şöhrət" ordeni ilə təltif edilmişdir.

Ailəsi
------

Ailəlidir. İki övladı var.

İstinadlar
----------

1. ↑  "A.N.Alıyevin Füzuli rayonu İcra hakimiyyətinin başçısı təyin edilməsi haqqında Azərbaycan Respublikası Prezidentinin 25 fevral 2011-ci il tarixli **Sərəncamı**". 2021-10-22 tarixində arxivləşdirilib. İstifadə tarixi: 2012-12-15.
2. ↑  Azərbaycan Respublikasının meliorasiya və su təsərrüfatı işçilərinin  [*ölü keçid*]"Tərəqqi" medalı ilə təltif edilməsi haqqında Azərbaycan Respublikası Prezidentinin 4 iyun 2009-cu il tarixli 311 saylı **Sərəncamı**
**II Filibert** (*it.* Filiberto II di Savoia) və ya **Yaraşıqlı Filibert** (*it.* Filiberto il Bello) (10 aprel 1480, Pon-d'En – 10 sentyabr 1504, Pon-d'En) — Savoyya hersoqu. Atası Savoyya hersoqu II Filipp, anası isə Burbonlu Marqaritadır.

1496-cı ildə atası II Filipp gözlənilmədən Savoyya hersoqu olmuşdu və taxt iddiasını gücləndirmək məqsədilə varisi olan 16 yaşlı oğlu Filiberti sələfinin 9 yaşlı bacısı Yolanda ilə evləndirmişdi. Yolanda Savoyya hersoqu I Çarlzın qızı və onun şəcərəsindən gələn ən böyük varis idi. Atasının qısa səltənəti və ölümünün ardından Filibert taxta çıxdı. Ancaq 2 il sonra xanımı Yolanda vəfat etdi və Filibertin taxt iddiası zəiflədi. Bu səbəblə Filibert Avropanın böyüyən gücü Habsburqlara yaxınlaşmağa başladı. Siyasi məqsədlərlə 1501-ci ildə Müqəddəs Roma imperatoru I Maksimilyanın qızı Marqarita ilə evləndi.

II Filibert 1504-cü ildə plevrit səbəbilə geridə varis buraxmadan vəfat etdi. Bu səbəblə taxta ögey qardaşı Çarlz çıxarıldı.

Mənbə
-----

* Hand, Joni M. (2013). Women, Manuscripts and Identity in Northern Europe, 1350–1550. Ashgate Publishing.
* Scott, John Beldon (2003). Architecture for the Shroud, Relic and Ritual in Turin. University of Chicago Press.
* Ward, A. W.; Prothero, G. W.; Leathes, Stanley, eds. (1934). The Cambridge Modern History. Vol. XIII. Cambridge at the University Press.

İstinadlar
----------



|  |  |
| --- | --- |
|  Bu şablona bax   Tematik saytlar | The Peerage |
| Lüğətlər və ensiklopediyalar | İtalyanların bioqrafiyası · Prabook · Treccani |
| Şəcərə və nekropolistika | WikiTree · WeRelate |
| Normativ yoxlama | GND: 130571466 · VIAF: 25715311 · WorldCat VIAF: 25715311 |
**Bolqarıstan–Kipr münasibətləri** — Bolqarıstan Respublikası ilə Kipr Respublikası arasındakı mövcud ikitərəfli əlaqələr. Bolqarıstan 1960-cı ildə Kiprin müstəqilliyini tanıyan ilk ölkələrdən biri olmuşdur və 2010-cu ildə iki ölkə arasında diplomatik münasibətlərin 50 illik yubileyi qeyd edilmişdir. Bu əlaqələr həm beynəlxalq aləmdə, həm də ticarət və strateji məsələlərdə müsbət inkişaf etmişdir. Bolqarıstanın Nikosiya şəhərində səfirliyi və Limassolda baş konsulluğu var. Kiprin Sofiyada səfirliyi və Burqasda filialı var. Hər iki ölkə Avropa Şurasının və Avropa İttifaqının tamhüquqlu üzvləridir. Bolqarıstan 2007-ci ildə Aİ-yə üzv olmuşdur. Kipr 2004-cü ildə Aİ-yə üzv olmuşdur.

Tarixi
------

İki ölkə arasındakı əlaqələr iki yüz il əvvələ, Osmanlılara qarşı vuruşan bolqar üsyançılarının tutularaq Nikosiyaya gətirildiyi vaxta gedib çıxır. Onlar həbsdə olduqları müddətdə yerli yunanlarla möhkəm dostluq əlaqələri qurmuşdular, bir əsir hətta 1800-cü illərdə Nikosiya həyatı haqqında məlumatlandırıcı gündəlik yazmışdır.

Təhsil əlaqələri
----------------

 Sofiyadakı Duycev Araşdırma Mərkəzində Kiprdən gətirilmiş Müjdəçi İohannın təsviri.
1960–2010-cu illərdə 5,000-ə qədər kiprli tələbə Bolqarıstan hökuməti tərəfindən verilən təqaüdlər əsasında Bolqarıstana getmişdir. Əmək naziri Sotirulla Çaralambus və hökumət sözçüsü Stefanos Stefanu bolqardilli məzunlardan ikisidir. 2012-ci ildə Bolqarıstanda təxminən 800 kiprli tələbə var idi. Xüsusilə hökumət sözçüsü Stefanu 1984–1989-cu illərdə Sofiyada Sosial Elmlər və Sosial İdarəçilik Akademiyasında təhsil almış və siyasi elmlər dərəcəsi əldə etmişdir. O, əhsil aldığı müddətdə Tələbə Hərəkatında fəal iştirak etmiş və Bolqarıstanda Kipr Tələbələri Assosiasiyasının prezidenti vəzifəsində çalışmışdır.

İqtisadi əməkdaşlıq
-------------------

Kipr Bolqarıstanın ən güclü investorlarından biridir, Kipr sərmayəsi 2010-cu ildə 1,7 milyard avroya çatmışdır. Kipr Ticarət və Sənaye Palatasının himayəsi altında "CYPRUS-BULGARIA BUSINESS ASSOCIATION" adı ilə bundan sonra "Association" yaradılmışdır. Bu, Kipr Respublikası və Bolqarıstan Respublikası arasında iqtisadi və ticarət əlaqələrini inkişaf etdirmək, genişləndirmək və təşviq etmək məqsədi daşıyır.

Səfirliklər
-----------

Bolqarıstan səfirliyi Kiprin Nikosiya şəhərində yerləşir. Kipr səfirliyi Bolqarıstanın Sofiya şəhərində yerləşir.

Həmçinin bax
------------

* Azərbaycan–Bolqarıstan münasibətləri
* Azərbaycan–Kipr münasibətləri

İstinadlar
----------

1. ↑  *Evripidis, Stefanos.* "Close ties with Bulgaria to be built on with joint ventures". Cyprus Mail. 3 (226). 21 February 2010. 23 February 2010 tarixində orijinalından arxivləşdirilib. İstifadə tarixi: 2010-02-01.
2. ↑  "Bulgarian educational and cultural center in Cyprus". April 2012. 14 September 2012 tarixində orijinalından arxivləşdirilib. İstifadə tarixi: 20 April 2012.
3. ↑  "MEMORANDUM AND ARTICLES OF ASSOCIATION OF THE "CYPRUS-BULGARIA BUSINESS ASSOCIATION"". April 2012. 10 August 2017 tarixində orijinalından arxivləşdirilib. İstifadə tarixi: 20 April 2012.
**Kiçik bazar məscidi** — Azərbaycanın Lənkəran rayonunun mərkəzində yerləşən məscid və tarix-memarlıq abidəsi. Məscid 1906-cı ildə Kiçik bazar məhəlləsində tikilib.

Haqqında
--------

Kiçik Bazar məscidi 1906-cı ildə Lənkəranda inşa edilmişdir. Məscidin inşasına Tağı bəy, Ağa bəy, Molla Nəsir və şəhər camaatı vəsait vermişdir. Məscidin nəqqaşı usta Rəhim və onun atası olmuşdur. Məscid inşa edilərkən onun yanında Güldəstə adı ilə məşhur olan möhtəşəm minarə olmuşdur. Ötən əsrin 30-cu illərində sovet hakmiyyəti tərəfindən "dinlə mübarizə" şüarı altında bu əzəmətli minarə dağıdılmışıdır. Məscid özü indiyədək öz əvvəlki görkəmini saxlamış və dövlət tərəfindən mühafizə olunur. Məscidin divarlarının uzunluğu 26 metr, eni 10 metr, hündürlüyü 8 metr, divarının qalınlığı 1 metrdir. Məsciddə eyni vaxtda 250 nəfər namaz qıla bilir. Məscidin tikintisində qırmızı kərpicdən, yerli meşə materiallarından və kirəmitdən istifadə edilmişdir. Əvvəllər məscidin minarəsi olsa da Sovet dövründə dağıdılmışdır. Minarə yenidən bərpa edilmişdir. 24 metr olan yeni minarə qırmızı kərpicdən hörülmüş və üzərində ağ kərpiclə ərəbcə Allah sözləri yazılmışdır. Məscid tarixi-dini abidə kimi Mədəniyyət və Turizm Nazirliyi tərəfindən qorunur.

Şəkilləri
---------

* 
* 
* 
* 
* 
* 
*

İstinadlar
----------

1. ↑  Dini-tarixi abidələr[*ölü keçid*]
2. ↑  "Dini Qurumlarla İş Üzrə Dövlət Komitəsi". 2021-03-02 tarixində arxivləşdirilib. İstifadə tarixi: 2018-05-22.

Xarici keçidlər
---------------

Aerokismik görüntü

Həmçinin bax
------------

* Böyük Bazar məscidi
**Seymur Sərxoşov** (tam adı: *Seymur Ramiz oğlu Sərxoşov*; 28 yanvar 1987, Qızıldaş – 14 oktyabr 2020, Qubadlı rayonu) — Azərbaycan Respublikasının Şəhidi.

Həyatı
------

### Erkən illəri

Seymur Sərxoşov 1987-ci il yanvarın 28-də Bakı şəhəri, Qaradağ rayonu, Qızıldaş qəsəbəsində dünyaya göz açmışdır. İbtidai təhsilinə 1993-cü ildə şəhid Azər Namazovun adını daşıyan 180 saylı orta məktəbdə başlamışdır.

### Yeniyetmə illəri

2004-cü ildə orta məktəbi bitirdikdən sonra "Nəqliyyat servisi (avtomobil nəqliyyatı üzrə)" ixtisası üzrə Azərbaycan Texniki Universitetinə qəbul olunmuşdur. Ali təhsilini başa vuran Seymur 2008-ci ildə hərbi xidmətə yollanmışdır. Qazax rayonunda xidmət etmişdir. İxtisasca sürücü olmuşdur. 2009-cu ildə hərbi xidmətdən qayıtdıqdan sonra ixtisası üzrə nəqliyyat sahəsində çalışmağa başlamışdır.

### Şəhadəti

Azərbaycan 2020-ci il 27 sentyabr tarixində ərazi bütövlüyünü bərpa etmək üçün düşmən təxribatlarına cavab olaraq vətəni müdafiəyə başladı. Döyüşlər başlayar-başlamaz Seymur da vətənin dar günündə ona dayaq olmaq üçün ordu sıralarına qayıtdı. Döyüşlərə qatıldığı gündən daima ön cəhbədə şücaətlə xidmət etdi. Füzulidə könüllü hərbi batalyona qoşulan Seymur 14 oktyabra qədər Qubadlı rayonuna qədər gəlib çıxa bilmişdi. Elə həmin gün Qubadlının işğaldan azad olunması uğrunda gedən döyüşlərdə mənfur düşmənin ağır artilleriyadan açdığı mərmi atəşi nəticəsində Seymur qəhrəmancasına şəhid oldu. Şəhidimizin nəşi oktyabrın 18-də valideynləri ilə birgə yaşadığı Qızıldaş qəsəbəsinə gətirildi. Seymurun cənazəsi döyüşə yollandığı qəsəbədə böyük izdihamla qarşılandı. Şəhid növbəti gün, 19 oktyabr yaşadığı Qızıldaş qəsəbəsi Şəhidliyində rayon rəhbərliyinin iştirakı ilə təntənəli surətdə torpağa tapşırıldı. Vida mərasimində Milli Məclisin deputatı, YAP Qaradağ rayon təşkilatının sədri Aydın Hüseynov, Qaradağ rayon İcra Hakimiyyətinin başçısı Süleyman Mikayılov, VHP Mərkəzi İcra Aparatının rəhbəri Samir Əsədli, Qızıldaş bələdiyyəsinin sədri İdris Alışanov, sədr müavini Fərid Tağıyev iştirak edib.

### Şəxsi həyatı

Subay idi.

Xatirəsi
--------

Dövlət təltifləri
-----------------

* + (15.12.2020) — "Vətən uğrunda" medalı — Azərbaycan Respublikasının Prezidentinin Sərəncamı ilə təltif olunmuşdur.
	+ (25.12.2020) — "Xocavəndin azad olunmasına görə" medalı — Azərbaycan Respublikasının Prezidentinin Sərəncamı ilə təltif olunmuşdur.

Həmçinin bax
------------

* Qızıldaş qəsəbəsi

İstinadlar
----------

1. ↑  "Arxivlənmiş surət". 2020-12-15 tarixində arxivləşdirilib. İstifadə tarixi: 2021-01-01.
2. ↑  "Arxivlənmiş surət". 2021-01-19 tarixində arxivləşdirilib. İstifadə tarixi: 2020-12-25.
**Böyük Konpira teatrı** (金毘羅大芝居, *Konpira Oşobay*?) və ya digər adı ilə **Kanamaru teatrı** (金丸座?) – Yaponiyanın Kaqava prefekturasının Kotohira şəhərində yerləşən kabuki teatrı. 1835-ci ildə tikilmiş və Yaponiyadakı ən qədim kabuki teatrıdır.

Tarixi
------

Teatrın yerləşdiyi ərazi XIX əsrin əvvəllərində no aktyorları tərəfindən, eləcə də, kabuki aktyorları tərəfindən müvəqqəti teatr məkanı kimi istifadə olunurdu. Burada *tomiquşi* adlı lotereya növü keçirilirdi.

Teatr öz adını yaxınlıqda yerləşən və hinduizm/buddizm ilahı olan Kumphiraya həsr olunmuş Konpira məbədinin adından götürmüşdür. Konpira teatrı ərazini idarə edən Takamatsu klanına xidmət göstərən məbəd rəsmilərindən icazə almış yerli xalçaçı tərəfindən tikdirilmişdir. O, teatrın dizaynı üçün Osakada yerləşən üç əsas teatrından biri olan Naniva teatrına əsaslanmış, Osakaya səyahət edərək həmin teatrın planını əldə etmişdir. Teatrın tikintisi 1000 ryoya başa gəlmişdir. Layihənin ərsəyə gəlməsi üçün lazım olan məbləği yerli geyşalar toplamışdırlar. Onlar müştərilərdən daha tez pul toplamaq üçün işlətdikləri buxur çubuqlarını qısaltmışdılar. Belə ki, geyşaların müştərilərlə keçirdikləri vaxt yandırdıqları buxur çubuqları ilə ölçülürdü.

Teatr Meyci dövrünə qədər yerli Kanemitsu məbədinin nəzarətində olmuşdur. 1877-ci ildə teatr Kyoho adlı bir şəxsin nəzarətinə keçmişdir. "İppo qumi" adlı yerli qruplaşmanın üzvü olan Kyoho qəsəbənin yanğınsöndürən briqadasının qurucusu olmuşdur. O, teatrın sahibi olduqdan sonra qarşısında yanğın siqnalı quraşdırmış və yanğından mühafizə etməsi üçün *haori* geyinən adamlar qoymuşdur. O, həmçinin teatrın adını **İnari teatrı** olaraq dəyişdirmişdir. 1897-ci ildə teatr Kavazoe Sadaci tərəfindən satın alındıqdan sonra adı **Çitose teatrı** (**azərb*. Min illik teatr‎*) olmuşdur.

Memarlığı
---------

İstinadlar
----------

Ədəbiyyat
---------
**Ruslan Natiq oğlu İmanquliyev**  (14 mart 1996, Sumqayıt – 2 oktyabr 2020, Füzuli rayonu) — şəhid.

Həyatı
------

Ruslan İmanquliyev 1996-cı il 14 martda Sumqayıt şəhərində anadan olmuşdur. 2003-cü ildə 22 No-lu orta məktəbin birinci sinfinə getmiş, 2014-cü ildə həmin məktəbin on birinci sinfini bitirmişdir. Çox kiçik yaşda olarkən atası Ruslanı qoyub getmişdir. Ruslanı anası Ramiyə xanım tək başına böyütmüşdür. Ruslan anasının tək övladı idi.

Hərbi Xidməti
-------------

2015-ci il iyun ayında həqiqi hərbi xidmətə çağırılmış və 2017-ci ilin yanvar ayınadək  Şəmkir rayon Dəllər qəsəbəsində DSX-nin N saylı hərbi hissəsində Cevik alay taborunda  xidmət etmişdir.  2019-cu il dekabr ayında Azərbaycan Silahı Qüvvələrinin sıraların yenidən qayıtmışdır və Priküşkül qəsəbəsində N saylı hərbi hissədə 1-ci Taborunun Tank Əleyhinə Tağımının qumbaraatan komandiri vəzifəsində MAHHXH qulluqçusu işləməyə başlamışdır.

### İkinci Qarabağ Müharibəsində İştirakı

2020-ci 27 sentyabrda başlamış İkinci Qarabağ müharibəsində, müharibə başladığı  ilk gündən ön cəbhədə olmuşdur. Torpaqlarımızın bütövlüyü uğrunda gedən döyüşlərdə hərbi anda sadiq qalaraq, mətinlik və mərdlik nümayiş etdirmişdir.  Ruslan İmanquliyev 02.10.2020-ci ildə  son döyüşünə qatılmışdır. Füzuli istiqamətində gedən bu döyüşdə qəhrəmancasına şəhidlik zirvəsinə ucalmışdır.

Azərbaycanın ərazi bütövlüyünün təmin edilməsi uğrunda döyüş əməliyyatlarına qatılan və hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirdiyi üçün Azərbaycan Prezidenti İlham Əliyevin 15.12.2020-ci il tarixli Sərəncamına əsasən İmanquliyev Ruslan ölümündən sonra "Vətən uğrunda" medalı ilə təltif edildi.

Azərbaycanın Füzuli rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 25.12.2020-ci il tarixli Sərəncamına əsasən Mehman Yusifov ölümündən sonra "Fizulinin azad olunmasına görə" medalı ilə təltif edildi.

Təltifləri
----------

* (15.12.2020) — "Vətən uğrunda" medalı (şəhidliyindən sonra)
* (25.12.2020) — "Fizulinin azad olunmasına görə" medalı (şəhidliyindən sonra)

İstinadlar
----------

*Müdafiə Nazirliyi.* "İkinci Qarabağ müharibəsində şəhid olan hərbi qulluqçuların siyahısı" (PDF). www.mod.gov.az (Azərbaycan Müdafiə Nazirliyinin rəsmi saytı) (az.).

1. ↑   (#empty\_citation)
Məzmun
------

Filmdə min il bundan əvvəl olmuş hadisələr, Qobustanda məskunlaşmış ən qədim tayfalar haqqında danışılır. Vaxtilə burada hər şey birmənalı olmuşdur: qəzəb də, məhəbbət də, səmimilik də. Sadəlövhlük, hisslərin açıq büruzə verilməsi amansızlıqla qaynayıb, qarışmışdı. İnsan qəlbinin mürəkkəbliyi və onun dərinliklərində gedən təlatümlər qorxu və düşmənçilik hisslərini qüvvətləndirdi...

Müəlliflər göstərmək istəmişlər ki, həyatda hər şey məhv olsa da sənət yaşayır, əbədi olaraq insanlara sevinc və ilham bəxş edir.

Film haqqında
-------------

Multiplikasiya filmi yaşlı tamaşaçılar üçün nəzərdə tutulmuşdur.

Film Rüstəm Babaxanovun eyniadlı povesti əsasında ekranlaşdırılmışdır.

Filmin heyəti
-------------

### Film üzərində işləyənlər

**Əsərin müəllifi:** Rüstəm Babaxanov
**Ssenarinin müəllifi:** Həsən Seyidbəyli
**Rejissor:** Əsgər Məmmədov
**Rəssam:** Elçin Axundov
**Operator:** Ramiz Ağayev
**Bəstəkar:** Aqşin Əlizadə
**Səs operatoru:** Akif Nuriyev
**Cizgi rəssamları:** Bəhmən Əliyev, Vahid Talıbov, Rauf Dadaşov, Arifə Hatəmi, Vaqif Məmmədov, Solmaz Hüseynova, Hüseyn Cavid İsmayılov
**Rejissor assistenti:** Sima Qurbanova (S.Qurbanova kimi) (mövqe göstərilməyib)
**Assistentlər:** T.Hüseynov, Ziya Xəqani (Ziya Xaqani kimi)
**Montaj edən:** Nailə Dadaşova
**Redaktor:** Ədhəm Qulubəyov
**Filmin direktoru:** Eldar Əliyev
**Fazaçı rəssam:** Firəngiz Quliyeva (titrlərdə yoxdur)
**Mətni oxuyan:** Şahmar Ələkbərov (titrlərdə yoxdur)
### Filmi səsləndirənlər

Yusif Vəliyev — tayfa üzvü (titrlərdə yoxdur)
Sadıq Hüseynov — tayfa başçısı (titrlərdə yoxdur)
Rasim Balayev — Toral (titrlərdə yoxdur)

Mənbə
-----

* Azərbaycan Respublikası Mədəniyyət Nazirliyi. C.Cabbarlı adına "Azərbaycanfilm" kinostudiyası. Aydın Kazımzadə. Bizim "Azərbaycanfilm". 1923-2003-cü illər. Bakı: Mütərcim, 2004.- səh. 258-263.
* Azərbaycan Milli Ensiklopediyası: Azərbaycan. Ramiz Məmmədov. Kino. Azərbaycan Milli Ensiklopediyası Elmi Mərkəzi, 2007.- səh. 815.

Xarici keçidlər
---------------

* Filmin orijinal variantını izlə
* Filmin 16:9 variantını izlə
* Filmin 16:9 variantını 5 dildə subtitr seçimləri ilə izlə
**Quliyev Zahid Abdulla oğlu** — azərbaycanlı müğənni.

Həyatı
------

Zahid Quliyev 1961-ci ildə Cəbrayıl rayonunun Söyüdlü kəndində dünyaya gəlmişdir. Qarabağ muğam ənənələrinin davamçısı olmuşdur. Atası Aşıq Abdulla Qarabağın məşhur aşıqlarından idi, dastanları və muğamları böyük məharətlə ifa edirdi.

Peşəkar musiqi təhsilini Zahid Quliyev Bakıda almış, 1986-cı ildə Azərbaycan Dövlət Musiqi Məktəbi-ni bitirmişdir. Sahib Şükürov , Nəriman Əliyev , Hacıbaba Hüseynov kimi muğam ustadlarından dərs almışdır. Həmin ildə o, Cabbar Qaryağdıoğlu adına respublika musabiqəsində II yerə layiq görülmüşdür.

1986-cı ildə Azərbaycan Dövlət Filarmoniyasında Zahid Quliyev, Möhlət Müslümov (tar) və Fəxrəddin Dadaşovdan (kamança) ibarət Cabbar Qaryağdıoğlu adına muğam triosu yaradılır. Onlar konsert proqramları ilə dünyanın bir çox ölkələrində çıxış edərək , Azərbaycan muğamını dünyada yüksək səviyyədə təbliğ etmişlər.

Zahid Guliyev bir xanəndə kimi geniş diapozonlu , təmiz və zəngin tembrli səsə, muğam sahəsində dərin biliyə malikdir. Onun repertuarı genişdir. Xanəndənin ifasında "Şur", "Mahur-Hindi", "Çahargah", "Bayatı-Şiraz", muğam-dəstgahları radionun qızıl fondunda saxlanılır. Fransa və Hollandiyada onun ifasında muğam-dəstgahlardan ibarət bir neçə disk buraxılmışdır.

Filmoqrafiya
------------

1. Qəzəlxan (film, 1991)

Xarici keçidlər
---------------

* Arxivləşdirilib 2011-10-01 at the Wayback Machine
Məzmun
------

Yalançı və fırıldaqçı tülkü yeni hiylə işlədərkən ifşa olunur, dostlar yoldaşlarını hiyləgər tülkünün əlindən qurtarır, onu bəladan xilas edirlər, beləliklə də tülkünün növbəti fəndi baş tutmur.

Burada dostluğun gücü tərənnüm olunur. Filmdə deyilir ki, əgər dostlar olmasa, tülkü kimi hiyləgərlər öz yeni hiylələri ilə çox fitnə-fəsad törədərlər.

Filmin heyəti
-------------

### Film üzərində işləyənlər

**Ssenarinin Müəllifi:** Toğrul Cuvarlı
**Rejissor:** Əsgər Məmmədov
**Quruluşçu Rəssamlar:** Əsgər Məmmədov, Reyn Raydme
**Operator:** Ramiz Ağayev
**Bəstəkar:** Rauf Əliyev
**Səs operatoru:** Akif Nuriyev
**Cizgi rəssamları:** Yuri Meşşeryakov, Rauf Dadaşov, Arifə Hatəmi, Solmaz Hüseynova, Gülşən Quliyeva
**Montaj edən:** Lidiya Vyalsova
**Redaktor:** D.Tahirova
**Filmin direktoru:** E.Şirinov

Mənbə
-----

* Azərbaycan Respublikası Mədəniyyət Nazirliyi. C.Cabbarlı adına "Azərbaycanfilm" kinostudiyası. Aydın Kazımzadə. Bizim "Azərbaycanfilm". 1923-2003-cü illər. Bakı: Mütərcim, 2004.- səh. 314.
* Azərbaycan Milli Ensiklopediyası: Azərbaycan. Ramiz Məmmədov. Kino. Azərbaycan Milli Ensiklopediyası Elmi Mərkəzi, 2007.- səh. 815.

Xarici keçidlər
---------------

* Filmi izlə
**Aydın Bayramov**  (2 avqust 1997, Qəbələ rayonu – 9 oktyabr 2020, Ağdərə, Tərtər rayonu) — Azərbaycan Silahlı Qüvvələrinin əsgəri, 2016-cı il Aprel döyüşləri iştirakçısı, İkinci Qarabağ müharibəsi şəhidi.

Həyatı
------

Aydın Bayramov Mətləb oğlu 1997-ci il 2 avqust tarixində Qəbələ rayonunun Əmirvan kəndində anadan olub. Orta təhsilini Əmirvan kəndi Yadigar Vəliyev adına tam orta məktəbdə alıb.

2015-ci hərbi xidmətə getmiş, Qusar rayon hərbi hissəsində kəşfiyyatçı kimi başa vurmuşdur.

Hərbi xidməti
-------------

2016-cı ildə aprel döyüşlərində kəşfiyyatçı kimi iştirak edib.

Azərbaycan Ordusunun əsgəri olan Aydın Bayramov 2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi üçün başlanan İkinci Qarabağ müharibəsidə Murovdağ, Talış kəndi, Ağdərə istiqamətində gedən döyüşlərdə olub. Aydın Bayramov oktyabrın 9-da Ağdərə rayonu istiqamətində gedən döyüşlər zamanı şəhid olub Qəbələ rayonu Əmirvan kənd qəbirstanlığında dəfn olunub.

Azərbaycanın ərazi bütövlüyünün təmin edilməsi uğrunda döyüş əməliyyatlarına qatılan və hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirdiyi üçün Azərbaycan Prezidenti İlham Əliyevin 15.12.2020-ci il tarixli Sərəncamına əsasən Aydın Bayramov ölümündən sonra "Vətən uğrunda" medalı ilə təltif edildi.

Təltifləri
----------

* (15. dekabr 2020) — "Vətən uğrunda" medalı (ölümündən sonra)

İstinadlar
----------

1. ↑  "İkinci Qarabağ müharibəsində şəhid olan hərbi qulluqçuların siyahısı" (PDF) (az.). mod.gov.az. 2020-12-08. 2020-12-08 tarixində arxivləşdirilib (PDF). İstifadə tarixi: 2020-12-10.
2. ↑  "Azərbaycan Silahlı Qüvvələrinin hərbi qulluqçularının "Vətən uğrunda" medalı ilə təltif edilməsi haqqında Azərbaycan Prezidentinin 15.12.2020-ci il tarixli Sərəncamı". 15.12.2020. 2020-12-15 tarixində arxivləşdirilib. İstifadə tarixi: 15.12.2020.
***Adsız məzar*** qısametrajlı sənədli filmi rejissor Kəmalə Musazadə tərəfindən 2006-cı ildə çəkilmişdir. Film "Muğam Film"də istehsal edilmişdir. Film xanəndə, bəstəkar, musiqi xadimi. Azərbaycanın xalq artisti, Azərbaycan xanəndəlik sənətinin ən görkəmli nümayəndələrindən biri Cabbar Qaryağdıoğlunun həyat və yardıcılığından bəhs edir. Film görkəmli muğam ustasının 145 illiyinə həsr olunub.

Məzmun
------

Film xanəndə, bəstəkar, musiqi xadimi. Azərbaycanın xalq artisti, Azərbaycan xanəndəlik sənətinin ən görkəmli nümayəndələrindən biri Cabbar Qaryağdıoğlunun həyat və yardıcılığından bəhs edir. Film görkəmli muğam ustasının 145 illiyinə həsr olunub.

Cabbar Qaryağdıoğlu XIX əsrin II yarısında yetişən və musiqi tariximizdə ən görkəmli rol oynayan sənətkarlardan biridir. Xalqın içərisindən çıxmış bu sənətkar özünün bütün mənalı həyatını klassik Azərbaycan musiqisinin inkişafına həsr etmişdir. Ömrünün 60 ilini xalqdan öyrəndiyi və topladığı 500-dən artıq mahnını işləyib Azərbaycanın xanəndəlik sənətini yaratmağa həsr etmiş müğənni Zaqafqaziyada ən yaxşı xalq ifaçısı şöhrətini qazanmışdır.

Film Cabbar Qaryağdıoğlunun qızı Şəhla Qaryağdı-Kürçaylının öz atasının məzarını ziyarəti ilə başlayır. Baxımsız qalan məzarı ot-alaq basmışdır...

Filmin üzərində işləyənlər
--------------------------

Rejissor: Kəmalə Musazadə  

Operator: Kəmalə Musazadə  

Prodüser: Abdulkadir İnaltəkin

İstinadlar
----------

1. ↑  "ABİDƏ UCALDARAQ". 2020-01-25 tarixində arxivləşdirilib. İstifadə tarixi: 2017-08-14.
2. ↑  "Cabbar Qaryağdıoğlu". 2022-03-27 tarixində arxivləşdirilib. İstifadə tarixi: 2017-08-14.

Həmçinin bax
------------

Azərbaycan filmlərinin siyahısı  

2006-cı ilin Azərbaycan filmləri  

2000-ci illər Azərbaycan filmlərinin siyahısı
**Əmiraslan xan Məhəmmədqasım xan oğlu Məcdüddövlə** — İranın dövlət xadimi, Fətəli şah Qacarın kürəkəni.

Həyatı
------

Məhəmmədqasım xanın dördüncü oğlu Əmiraslan xan Tehran şəhərində anadan olmuşdu. Mükəmməl ailə təlim-tərbiyəsi, təhsili almışdı. Əmidülmülk və Məcdüddövlə ləqəblərini daşıyırdı.

Əmiraslan xan Təbriz şəhərində şahzadə Məhəmməd mirzənin sarayında pişxidmətbaşı vəzifəsində çalışırdı. 1847-ci ildə şahzadə Nasirəddin mirzə Bəhmən mirzənin yerinə Azərbaycan valisi təyin edilir. Əmiraslan xan şahzadənin sarayında eşikağasıbaşı olur.

Əmiraslan xan Məcdüddövlə Babın zühuru zamanı Zəncan əyalətinin valisi idi. Molla Məhəmmədəli Zəncani də bu əyalətdə qiyam qaldırdı. Tehrandan əmr gəldi ki, Molla Qurbanəlini qandallayıb, paytaxta göndərsin. Lakin tərəfdarların ayağa qalxması nəticəsində bu əməl həyata keçmədi. Səs-səda Tehrana çatan kimi vəziri-əzəm Mirzə Tağı xan Əmir Kəbir Məhəmməd xan bəylərbəyini və Həsənəli xan Gərrusini köməyə göndərdi. Onlar qiyamı yatırdılar.

Əmiraslan xan Məcdüddövlə 1856-cı ildə Gilana vali təyin edildi. Ona Əmidülmülk ləqəbi verildi. 1859-cu ildə isə Məcdüddövlə ləqəbinə layiq görüldü. 1860-cı ildə valiliyi başa çatdı. Həmin il Siracülmülk Çıraqəli xan Zəngəninin yerinə yenidən Zəncan əyalətinə vali göndərildi. 1866-cı ilədək bu vəzifədə qaldı. Onu vəzifədən çıxarıb, yerinə Məhəmmədrəhim xan Əlaüddövlə nəsəqçibaşını təyin etdilər. Onu isə Məhəmmədnasir xan Zəhirüddövlənin yerinə saraya eşikağasıbaşı göndərdilər. 1869-cu ildə Qasım xan Valinin əvəzinə Gilan valisi təyin etdilər. Az müddətdən sonra onu çıxarıb, yerinə Mirzə Səid xan Ənsari-Gərmərudini təyin etdilər.
1869-cu ildə şahzadə Zillisultanı İsfahan əyalətinə vali göndərdilər. Əmiraslan xan Məcdüddövləni isə ona pişkar, işlər idarəsinin rəisi vəzifəsinə təyin etdilər. 1870-ci ildə onu saraya əmiraxur vəzifəsinə gətirdilər. 1871-ci ildə onu Darülşuraya (Nazirlər şurasına) məsləhətçi vəzifəsinə təyin etdilər. O, bu şuraya nəzarət edirdi. Elə həmin ilin sonunda onu Xuzistan və Burucird əyalətlərinə vali göndərdilər.
Əmiraslan xan Məcdüddövlə bu təyinat əsnasında vəfat etdi.

Ailəsi
------

Əmiraslan xan əvvəlcə Zinətüddövlə Mahrüxsar xanım Fətəli şah qızı ilə, onu boşayandan sonra Nimtac xanım Mirzə Nəbi xan Qəzvinin qızı ilə, İftixarüssəltənə Mahnuş xanım Fətəli şah qızı ilə ailə qurmuşdu.

Mənbə
-----

* **Ənvər Çingizoğlu, Qacarlar və Qacar kəndi, Bakı, "Şuşa", 2008, 334 səh.**

Həmçinin bax
------------

* Məhəmmədqasım xan Qovanlı-Qacar

İstinadlar
----------
Məzmun
------

Müəlliflər həyatın mənası, məhəbbət və ölüm haqqında söhbət açan bu kino əsərini lakonik, emosional ekspressiv bədii vasitələrlə yaratmışlar. Burada fikir, təsvir və səs bütöv bir informasiya axınına çevrilir. Lakin bu informasiya düşünməkdən daha çox hiss etmək, həyəcan keçirmək, həmdərd olmaq üçündür...

Film haqqında
-------------

Film üç misralı yapon şerinin motivləri əsasında çəkilmişdir.

Animasiya filmində ənənəvi yapon musiqisindən istifadə olunmuşdur.

Filmin heyəti
-------------

### Film üzərində işləyənlər

**Ssenari müəllifi:** Arif Məhərrəmov
**Kinorejissor:** Yelena Qolubeva
**Quruluşçu rəssamlar:** Yelena Qolubeva, Arif Məhərrəmov
**Kinooperator:** Antonina Korotnitskaya
**Səs operatoru:** Kamal Seyidov
**Cizgi rəssamları:** Viktor Arsentyev, Yelena Qolubeva, Bəhmən Əliyev, Vahid Talıbov
**Rəssamlar:** A.Əliyev, Y.Bekker, Tamilla Əsgərova, İ.Kojokina, A.Bəşirov, Lalə Məmmədova, Ruhsanə Topçuyeva, Firəngiz Quliyeva, Xuraman Əkbərova
**Rejissor assistenti:** Sima Qurbanova
**Rəssam assistenti:** Dilarə Balaxanova
**Montaj edən:** Nisə Hacıyeva
**Redaktor:** Çingiz Qaryağdı
**Filmin direktoru:** Faiq Abdullayev
**Şeirlərin tərcüməsi:** Vera Markova

Mənbə
-----

* Azərbaycan Respublikası Mədəniyyət Nazirliyi. C.Cabbarlı adına "Azərbaycanfilm" kinostudiyası. Aydın Kazımzadə. Bizim "Azərbaycanfilm". 1923-2003-cü illər. Bakı: Mütərcim, 2004.- səh. 317.

Xarici keçidlər
---------------

* Filmi izlə
**Ənvər Göyüş oğlu Rüstəmov** d. 17 dekabr, 1917, Aşqabad, Türkmənistan — 18 yanvar, 2005, Aşqabad) — Akademik, zooloq, Stalin mükafatı laureatı.

Həyatı
------

Ənvər Göyüş oğlu 17 dekabr 1917-ci ildə Aşqabad şəhərində anadan olmuşdu. 1934–1938-ci illərdə pedaqoji institutda oxumuşdu. M. K. Laptevin başçılığı altında ekpedisiyalarda iştirak etmişdi. 30 ildən artıq İ. M. Kalinin adına Türkmənistan Kənd Təsərrüfatı institutunun rektoru olmuşdur (1960-cı ildən). Tədqiqatı, əsasən, səhra landşaftının qorunması və səmərəli istifadəsinə həsr edilmişdir. Səhra şəraitində müxtəlif heyvanlarda aşkar edilmiş eyni uyğunlaşmaların, əsasən, "səhra yaşayışı formalı" olduğunu ilk dəfə Ənvər Rüstəmov isbat etmişdir. "Qaraqum çölünün quşları" adlı iş yazaraq 32 yaşında doktor və professor olmuşdu. O, İsveçdə, İngiltərə, Fransa, Hindistan, Zair, Amerika Birləşmiş Ştatları və sair ölkələrdə keçirilən konqreslərdə məruzə ilə çıxış etmişdir. O, Türkməninstanın SSR Ali sovetinin (6–7-ci çağırış) deputatı, Beynəlxalq Təbiəti Mühafizə Cəmiyyətinin on doqquzuncu Assambleyasının baş katibi (1978), Türkmənistan SSR Təbiəti Mühafizə Cəmiyətinin sədri olmuşdur.
Ənvər Rüstəmov məşhur zooloqdur. Biologiya elmləri doktoru (1950), professor (1951), Türkmənistan SSR Elmlər Akademiyasının akademiki (1975, müxbir üzvü 1969), Türkmənistan SSR əməkdar elm xadimi idi. (1967)
Ənvər Rüstəmov onlarla elmi məqalənin "Sovet ittifaqının quşları" (5-ci və 6-cı cild, 1958), "SSRİ-ninn suda-quruda yaşaysın və sürünən heyvanları" 1971, A. Q. Bannikov və İ. S. Dareviski üzə birlikdə), "Təbiətin qorunması" (1977, A. Q. Banninkkovla birgə), "SSRİ-nin quşları" (1981) və sair əsərlərin müəllifidir.
Akademik Ənvər Rüstəmovun elmi kadrlar hazırlanmasında mühüm xidmətləri olmuşdur. O, Lenin ordeni, Qırmızı Əmək Bayrağı ordeni və bir neçə medalla təltif edilmişdir.
Ənvər Rüstəmov 18 yanvar 2005-ci ildə vəfat edib.

Ailəsi
------

Ənvər Rüstəmov Yelizaveta Aleksandrovna Yuxtovskaya ilə ailə qurmuşdu. İqor (1945), Eldar (1952) adlı oğlanları, Bella (1942) adlı qızı var.

Mənbə
-----

* Ənvər Çingizoğlu, Rüstəmovlar, "Soy" elmi-kütləvi dərgi, 2009, № 12, səh.51–54